CELEX: C2006/131/35
Language: fi
Date: 2006-06-03 00:00:00
Title: Asia C-471/04: Yhteisöjen tuomioistuimen tuomio (ensimmäinen jaosto)  23.2.2006  (Bundesfinanzhofin esittämä ennakkoratkaisupyyntö) — Finanzamt Offenbach am Main-Land v. Keller Holding GmbH (Sijoittautumisvapaus — Yhtiövero — Emoyhtiön oikeus vähentää osakkuuksiinsa liittyvät menot — Sellaisten rahoitusmenojen vähennyskelvottomuus, joilla on taloudellinen yhteys verovapaisiin osinkoihin — Muuhun jäsenvaltioon kuin siihen, jossa emoyhtiöllä on kotipaikka, sijoittautuneen välillisesti omistetun tytäryhtiön jakamat osingot)

3.6.2006   
            
            
               FI
            
            
               Euroopan unionin virallinen lehti
            
            
               C 131/20
            
         Yhteisöjen tuomioistuimen tuomio (ensimmäinen jaosto) 23.2.2006 (Bundesfinanzhofin esittämä ennakkoratkaisupyyntö) — Finanzamt Offenbach am Main-Land v. Keller Holding GmbH
   (Asia C-471/04) (1)
   
   (Sijoittautumisvapaus - Yhtiövero - Emoyhtiön oikeus vähentää osakkuuksiinsa liittyvät menot - Sellaisten rahoitusmenojen vähennyskelvottomuus, joilla on taloudellinen yhteys verovapaisiin osinkoihin - Muuhun jäsenvaltioon kuin siihen, jossa emoyhtiöllä on kotipaikka, sijoittautuneen välillisesti omistetun tytäryhtiön jakamat osingot)
   (2006/C 131/35)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Finanzamt Offenbach am Main-Land
   
      Vastaaja: Keller Holding GmbH
   Oikeudenkäynnin kohde
   Ennakkoratkaisupyyntö — Bundesfinanzhof — EY:n perustamissopimuksen 52 artiklan (josta on muutettuna tullut EY 43 artikla), 58 artiklan ja 73 b artiklan (joista on tullut EY 48 ja EY 56 artikla) tulkinta — Yhteisövero — Sellaisten kulujen vähennyskelvottomuus, jotka ovat välittömässä taloudellisessa yhteydessä verovapaisiin tuloihin — Kulut, joita jäsenvaltioon sijoittautuneelle emoyhtiölle aiheutuu omistusosuudesta samaan jäsenvaltioon sijoittautuneessa tytäryhtiössä, suhteessa tytäryhtiön tytäryhtiön jakamiin osinkoihin, jotka ovat verovapaita sen takia, että viimeksi mainittu yhtiö on sijoittautunut toiseen jäsenvaltioon
   Tuomiolauselma
   EY:n perustamissopimuksen 52 artiklaa (josta on muutettuna tullut EY 43 artikla) ja Euroopan talousalueesta 2.5.1992 tehdyn sopimuksen 31 artiklaa on tulkittava siten, että ne ovat esteenä sellaisille jäsenvaltion säännöksille, joiden mukaan tässä jäsenvaltiossa yleisesti verovelvolliselle emoyhtiölle osakkuuden hankkimisesta tytäryhtiössä aiheutuneet rahoitusmenot ovat vähennyskelvottomia verotuksessa, jos nämä menot liittyvät osinkoihin, jotka ovat verovapaita siitä syystä, että ne on saatu johonkin toiseen jäsenvaltioon tai mainitun sopimuksen osapuolena olevaan valtioon sijoittautuneelta välillisesti omistetulta tytäryhtiöltä, vaikka tällaiset menot ovat vähennyskelpoisia, jos ne liittyvät samaan jäsenvaltioon, jossa emoyhtiöllä on kotipaikka, sijoittautuneen välillisesti omistetun tytäryhtiön maksamiin osinkoihin, jotka tosiasiassa ovat myös verovapaita.
   
      (1)  EUVL C 19, 22.1.2005.